Ferðalögin styrkja hjónaband Lilju og Guðbjargar Hjón hafa gott af því að eiga sameiginlegt áhugamál og ferðalög eru sameiginlegt áhugamál Guðbjargar og Lilju . Þær eru alltaf að skipuleggja eitthvað og reyna alltaf að eiga einn flugmiða í rassvasanum . Ljósmynd / Aðsend Snæfríður Ingadóttir Áður en hárgreiðslumeistarinn Lilja Torfadóttir hitti sinn betri helming , Guðbjörgu Árnadóttur , hafði hún farið víða . Ferðagleðin tók þó fyrst völdin þegar þær fóru að vera saman enda ákváðu þær að ferðlögin yrðu þeirra sameiginlega áhugamál . „ Ferðalögin gefa okkur ánægju , gleði , víðsýni og ekki síst þakklæti . Við náum líka að styrkja hjónabandið með þolinmæðisæfingum , því við verðum stundum báðar smá stressaðar . Svo þetta er mjōg góð æfing . Við erum ólíkar en samt með sōmu sýn á hlutum sem skipta máli , “ segir Lilja þegar hún er spurð út í ástæðuna fyrir því að þær hjónur ferðast jafn mikið og þær gera . Hrifnar af rólegri stöðum Á þeim tæplega níu árum sem þær Lilja og Guðbjörg hafa verið saman hafa þær ferðast til Spánar , Þýskalands , Hollands , Danmerkur , Englands , Skotlands , Frakklands , Ítalíu , Sviss , Austurríkis og Ameríku . Fjórum sinnum hafa þær farið til Asíu . „ Við höfum farið tvisvar til Taílands , einu sinni til Sameinuðu arabísku furstadæmanna og einu sinni til Balí . Af þeim stöðum sem við höfum heimsótt í Asíu vorum við hrifnastar af Koi Samui í Taílandi og Gili air sem er rétt fyrir utan Bali . Báðar eyjarnar eiga það sameiginlegt að vera rólegar og sjarmerandi . Við erum frekar fyrir rólegri staði . Strendurnar eru guðdómlegar og sjórinn svo tær . Æðislegir staðir til að snorkla á . “ - Þið hafið ferðast til Asíu á regntímabilinu , hvernig hefur það komið út ? „ Guðbjörg er kennari svo vinnulega séð hentar sá tími best . Regntímabilið er bara fínt og langt frá því að vera eins og á klakanum . Kannski aðeins meiri raki . Reyndar vorum við á ferð í byrjun regntímabilsins . Kosturinn við það er að verðið er lægra og færri túristar . Ég persónulega er ánægð með að það séu ský á himnum . Það rignir mest á nóttunni og stundum nokkrir dropar á daginn en mjōg sjaldan . Mér finnst byrjun júní góður tími til að heimsækja Taíland . “ Klassísk ferðamynd af Guðbjörgu og Lilju . Guðbjörg er alltaf svo spennt að skoða sem mest þannig að hún er alltaf minnst fjórum metrum á undan Lilju . Hér eru þær í Singapore . Ljósmynd / Aðsend Gera verðsamanburð og nýta afslætti Hjónurnar skipuleggja öll sín ferðalög sjálfar og segir Lilja að Guðbjörg sé snillingur hvað skipulagið varðar . „ Já , við græjum allt sjálfar , en hōfum alveg tekið klassíska Spánarferðir með allt innifalið . Við reynum alltaf að skipuleggja stóru ferðalōgin tímanlega . Við búum oft til beinagrind og reynum þá að finna hagstæðustu leiðina hverju sinni , gerum verðsamanburð o.s.frv . Við pöntum alltaf öll hótelin á sömu síðunni , þannig náum við að safna fríum nóttum og fá betri tilboð . En parturinn af ævintýrinu er að gera allt sjálfur , “ segir Lilja . Aðspurð um góð ráð til þeirra sem eru að skipuleggja ferð til Asíu segist Lilja alltaf taka sólarvörn með sér út því hún sé mjög dýr í Asíu . Eins segir hún að það sé minna mál en margur heldur að fara í 2 — 3 flug til Taílands . „ Flug þangað ætti ekki að taka meira en 15 — 20 klukkutíma . Við höfum valið að kaupa beinan miða á ticket 2 travel.is.Varðandi Dubai þá fannst okkur fínt að stoppa í Sviss eina nótt . Sama má segja um Balí , við stoppuðum bæði í London og Singapore . Okkur finnst fínt að stoppa , sérstaklega á leiðinni heim og ná okkur eftir langt flug . “ Dags daglega starfar Lilja á Hárhorninu við Hlemm og Guðbjörg kennir í Laugarnesskóla . Sameiginlegt áhugamál þeirra eru ferðalög . Hér eru þær á hinni taílensku James Bond-eyju . Ljósmynd / Aðsend - Hefur allt gengið smurt á ykkar ferðalögum ykkar eða eigið þið óhappasögu í farteskinu ? „ Við höfum sem betur fer sloppið vel . Nema látið stundum svíkja okkur um nokkra 1.000 kalla . Ég fæ oft mjōg slæm bit en er fljót að fara í næsta apótek og kaupa vörn og krem . Svo ef ég hef séð um eitthvað sem tengist ferðalaginu þá gleymi ég alltaf að bóka alls konar hluti . Svo ég held að eftir síðasta ferðalag sé konan mín búin að reka mig úr skipulagsdeildinni . “ Hjónurnar Guðbjörg og Lilja hafa ferðast mikið á þeim tæplega níu árum sem þær hafa verið saman . Þótt þarfir og væntingar séu ólíkar reyna þær að fullnægja óskum beggja á ferðalögum . Þessi mynd er tekin í Dubai . Ljósmynd / Aðsend Alltaf með flugmiða í rassvasanum Í ljós kemur að hjónurnar hafa mjög ólíkar þarfir og væntingar á ferðalögum . Á meðan Lilju finnst best að slaka á og slappa af vill Guðbjörg sjá og skoða sem mest . „ Við reynum að sameina þetta tvennt . Ég segi oft þegar hún er smá stressuð að ná ekki að skoða allt : „ Við komum bara aftur . “ Við gerum oft grín af því að ég sé alltaf 4 metrum á eftir henni því hún er svo spennt að skoða allt . Ég held hún sé einmitt búin að taka eina svoleiðis mynd î hverju ferðalagi . Ég er miklu rólegri og gúggla yfirleitt aldrei neitt á meðan hún er með allt á hreinu . Við reynum að vanda okkur og leyfa hvor annarri að njóta sín í því sem önnur hvor okkar hefur gaman af , “ segir Lilja og bætir við að þær skoði alltaf sögulega staði og þá sé gott að vera á ferð með kennara sem er með allt á hreinu og geti frætt hana um alls konar því tengt . - Nú er alltaf verið að tala um að fólk eigi að ferðast minna og sumir eru með flugviskubit , hvernig takið þið á þessum málum ? „ Er maður ekki eitt nagandi samviskubit alla daga ? En maður reynir að gera sitt . Kannski erum við aðeins meðvitaðri núna með að reyna að fara á fleiri staði þegar komið er af klakanum . Árið sem við vorum sem mest á flakki þá bjuggum við í 40 fm og þurftum minna að nota bílinn . “ -Hvert liggur leið ykkar næst ? Eruð þið byrjaðar að skipuleggja næsta ferðalag ? „ Við erum alltaf að skipuleggja nýtt og spennandi ferðalag . Næst á dagskrá er Amsterdam , þaðan til Möltu og svo stopp í París á leiðinni heim . Við reynum alltaf að eiga einn flugmiða í rassvasanum . “